Cinka menni Amerika . . .: 2009
Iratok . . .
Úgy látszik valaki végre nekiállt dolgozni az Okmányirodában. Az útlevelemet hétfőn igényeltem meg ( lejárt útlevél cseréje, 5 évre / 7,500 Ft normál eljárásban ) és csütörtökön már hozta is a postás.
Az erkölcsi bizonyítványt szintén hétfőn intéztem ( postán lehet igénylőlapot kérni hozzá / 3,100 Ft ), az pedig pénteken érkezett. Köszönet érte a dolgozóknak, hogy most nem ültek egyiken sem 3-4 hetet.
De azért javaslom mindenkinek, hogy időben kezdje el intézni a papírokat, mert nem ez a gyorsaság az általános tendencia. Ha karácsonykor hazamegyek meglátogatom a háziorvost a Medical Form-al és akkor gyakorlatilag már csak a vízum lesz hátra amiért fizetni kell. Na meg maga a programköltség, de az majd csak márciusban.
Kezdetek . . .
Valamikor májusban láttam egy hirdetést. Nyári munka amerikai táborokban. Már akkor megtetszett a dolog, de idén nyáron semmiképp sem tudtam volna összehozni a dolgot. Viszont reménykedtem, hogy 2010-ben én is repülhetek ki dolgozni. Az angolomnak sem ártana, mert évek óta nem használom, csak filmekkel tartom szinten magam ( és ugyan "How I Met Your Mother "valamint "The Big Bang Theory "is jó nyelvlecke, azért nem ugyanaz mintha ténylegesen beszélnék ), de persze a legfontosabb szempont maga az utazás és más kultúrák megismerése.Nagyon megörültem mikor a HÖK-től jött egy iwiw-es klubüzenet, hogy Campleaders tájékoztató lesz. Elmentem a tájékoztatóra, habár akkor már szinte mindent tudtam róluk, mert május óta már "párszor" utánanéztem. :) Gyors regisztráció a honlapon, itthon a szerződés átolvasása, aláírás, posta.A netes profilom kész, iskolalátogatási igazolás és útlevél feltöltve a rendszerbe. Most az erkölcsi bizonyítvány érkezését várom.Elvileg ha mindent határidőre teljesít az ember akkor garantálják, hogy kijut az illető valamelyik táborba. Remélem, mert nagyon mehetnékem van. :)Szóval jelenleg még a papírmunka időszak van. Remélem volt érelme elindítani a blogot és pár hónap múlva már egy másik földrészről jelentkezhetek. :)
Még én is teljesen az elején járok, de ha valakinek van kérdése akkor írjon nyugodtan! Bejegyezte: